Dawid Statnik

Dawid Statnik ( David Statnik, * 15. junija 1983) je wot 26. měrca 2011 předsyda Domowiny.

Z Ralbic pochadźacy Statnik bu wot 15. hłowneje zhromadźizny Domowiny w Delnim Wujězdźe wuzwoleny a je – po Pawole Nedźe – druhi najmłódši předsyda w stawiznach organizacije. Statnik je naslědnik Jana Nuka, kotryž po jědnaće lětach hižo njebě nastupił. Na hłownych zhromadźiznach w lětach 2013, 2017, 2021 a 2025 bu z wulkej wjetšinu w zastojnstwje wobkrućeny.

Dawid Statnik je woženjeny a nan třoch dźěći. Dźěłaše jako jewišćowy mišter w Serbskim ludowym ansamblu a angažowaše so w zwjazku serbskich wuměłcow.

Wot lěta 2016 bě Statnik jako naslědnik Stefana Rjedy z čłonom Budyskeho wokrjesneho sejmika za Serbske wolerske zjednoćenstwo. W decembrje 2018 zastupi do CDU a bu w meji 2019 kaž tež 2024 znowa do sejmika woleny. Wot 2015 je tež z čłonom Rady za serbske naležnosće w Sakskej a wot 2025 jeje předsyda.

Wot 2020 je Statnik čestnohamtski předsyda zhromadźizny Sakskeho krajneho medijoweho wustawa, kotrejž přisłuša jako zastupjer Serbow.flurfunk-dresden.de: SLM-Versammlung: Statnik neuer Vorsitzender; Sieglitz soll Geschäftsführer werden, 1. julija 2020; wotwołane dnja 12. oktobra 2025.

 Nóžki 

Kategorija:Muž
Kategorija:Rodź. 1983
Kategorija:Serb
Kategorija:Domowina
Kategorija:Wosoba (Ralbicy)
Kategorija:Čłon CDU